हेला गरेर अँगेनामा पकाएको फापरकोदाको रोटी तोरीरायोको साग चपाइहेछु बर्गरसँग आफ्नै आयु झुन्ड्याएर विद्यावारिधिको घमन्ड पालेर अग्रजहरुप्रति तीव्र घृणा फुकालेर आफ्नो आदिम पहिचान पिइरहेछु ह्विस्कीसँग मीठो विष गाली गर्दै तपाईंका आशीर्वचनलाई गाइरहेछु , कसैले सिकाएको नयाँ विदेशी गीत म हराइरहेछु यो बजारमा मलाई किन लाग्छ , आफ्ना बाआमा शत्रु मलाई किन लाग्छ , आफ्नै दिदीबहिनी प्रतिस्पर्धी मलाई किन लाग्छ , आफू जन्मेको घर परदेश कसले गरिसकेको छ मेरो मन मस्तिष्कको अप्रेसन !